Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iraani välisminister Zarif ÜROs:
Iisrael on ohuks Lähis-Idale oma oletatava tuumaarsenali tõttu.
IAEA peasekretär Yukiya Amano:
IAEA pole endiselt suutnud usutavalt tõendada
kogu Iraani tuumategevuse rahumeelsust.
Pühapäeval tegi Iisrael Süüria piiril õhurünnaku,
kus raportite järgi hukkus neli Hezbollah' militanti.
Iisraeli eksperdid usuvad,
et meeste katse paigaldada Iisraeli turvatara äärde lõhkekeha
oli osa Iraani ja Hezbollah' koordineeritud operatsioonist.
Nad püüdsid Iisraeliga pingeid õhutada,
et kaasata juudiriiki neli aastat kestnud Süüria kodusõtta,
kus ÜRO andmeil on hukkunud üle 200 000 inimese.
Terrorirünnak oli osa Iraani ja Hezbollah terroriinfrastruktuurist,
mida nad siia Golani põhjaossa ehitada püüavad.
Nad püüavad Iisraeliga pingeid tekitada.
Iisraeli strateegia takistada Assadil ja Iraani valitsusel
toimetada Hezbollah'le kaasaegseid relvi on õige lahendus.
Assad võitleb oma ellujäämise eest.
Teame, et kättemaksuvõimalus on väike.
Iisrael on mures islamistide pärast,
kes tahavad kukutada Süüria presidenti Assadit,
ja Assadi üha tugevama militantliku liitlase Hezbollah' pärast,
keda toetab Iisraeli peavaenlane Iraan.
Juhtumit peetakse vastuseks
Al-Jazeera ja Süüria opositsiooni raportitele,
mille järgi Iisraeli Õhujõud korraldasid pühapäeval Süürias
viimaste päevade kolmanda rünnaku.
Al-Jazeera teatel rünnati Süüria ja Liibanoni piiril Qalamouni mägedes
Hezbollah' ja Assadi armee raketiheitjaid.
Teiste raportite teatel rünnati Süüria armee Scud-rakettide üksust.
Iisrael lükkas väited tagasi ja süüdistas Süüria mässuliste rühmi.
ÜRO peakorteris New Yorgis
toimub tuumarelvade leviku tõkestamise lepingu konverents.
USA välisminister Kerry kohtus Iraani kolleegi Zarifiga
ÜRO tuumarelvade leviku tõkestamise leppe konverentsi raames,
sihiks tuumakõneluste edendamine.
120 leppega mitteühinenud riigi liikumise (NAM) eestkõnelejana
ütles Zarif 1970. a NPT lepingu allakirjutanuile,
et tuumatehnoloogia ja -oskusteabe edastamisel
ei tohiks NPT liikmete jaoks piiranguid olla.
Zarif õhutas tuumariike tühistama oma tuumaarsenalide eluaja
pikendamis- või moderniseerimisplaane.
Samas väitis ta,
et Iisrael ohustab Lähis-Ida oma oletatava tuumaarsenali tõttu.
Tuumariigid pole teinud edusamme oma tuumaarsenalide hävitamises.
Tuumarelvade osa nende julgeolekupoliitikas on endine.
Osa moderniseerib oma tuumaarsenali
ning planeerib uuringuid ja uusi tuumalõhkepäid.
Teised kavatsevad arendada uusi tuumapeade kandjaid.
Oleme vastu ja kutsume koheselt piirangute kaotamisele
tuumaenergia rahumeelselt kasutamiselt,
sh piirangud eksportida teistesse riikidesse tuumamaterjali,
-seadmeid ja -tehnoloogiat rahumeelseteks eesmärkideks.
NAM-i riigid on mures Iisraeli tuumavõimekuse pärast,
mis on tõsine ja kestev oht naaber- ja teistele riikidele.
Nad mõistavad hukka Iisraeli pideva tuumaarsenali arendamise.
Nad nõuavad ka täielikku keeldu edastada Iisraelile
tuumateaduse või -tehnoloogiaga seotud varustust,
infot, materjale, tehaseid, ressursse, seadmeid ja abi.
USA välisministri Kerry sõnul
on P5+1 (USA, Venemaa, Hiina, Prantsusmaa, Inglismaa, Saksamaa)
lähemal kui kunagi varem tuumaleppe saavutamisele Iraaniga,
mis tooks turvatunde kogu maailmale.
Et see leping õige tuleks, peame kindlustama,
et selle sõnadel on kaalu, reeglid on siduvad
ja et selle osalised järgivad seda.
Maailm peab jääma üksmeelselt
tuumarelvade leviku tõkestamise juurde kõikjal.
Täna on meil võimalus
teha ajaloolisi edusamme selle pürgimuse suunas.
USA ja meie P5+1 partnerid on jõudnud Iraaniga
erinevate parameetrite juurde, mis teostamise ja jõustamise korral
võtavad Iraanilt võimaluse
hankida tuumarelvaks vajalikku tuumamaterjali.
Lisaks annaksid need
rahvusvahelisele kogukonnale vajaliku kindluse,
et Iraani tuumaprogramm on tõesti üksnes rahumeelne.
Raske töö pole veel sugugi läbi.
Mõned võtmeküsimused on veel lahendamata,
kuid oleme siiski lähemal kui kunagi varem
hea, kõikehõlmava lepingu saavutamisele, mida taotleme.
Kui selleni jõuame, on kogu maailm turvalisem.
Kuigi Iraani ja P5+1 kõnelustel tehakse aeglasi edusamme,
hoiatas ÜRO Aatomienergia Agentuuri peasekretär Amano,
et Iraani tuumaprogrammi jälgiv IAEA
pole siiani suutnud usaldusväärselt tõestada,
et kogu Iraani tuumategevus on üksnes rahumeelne.
Me ei saa kinnitada, et kogu Iraani tegevus
ja materjalid on mõeldud rahumeelseteks eesmärkideks.
Mida peaks Iraan tegema? Esmalt palusid IAEA liikmesriigid
ja Julgeolekunõukogu, et IAEA uuriks välja asjad,
mis võivad omada sõjalist mõõdet.
See tähendab, et Iraan peab selgitama andmeid,
mis viitavad Iraani osalusele
tuumalõhkekehade arendamisega seotud tegevuses.
Me ei väida, et Iraan arendab tuumarelvi.
Palume Iraanil infot selgitada.
Anname oma parima,
kuid ootame ka Iraanilt maksimaalset läbipaistvust.
Kui küsimus selgitatud saab,
teatame sellest liikmesriikdele ja ÜRO-le.
IAEA mure Iraani tuumapürgimuste suhtes
ja vähene koostöövalmidus, mida Iraan IAEA-le näitab,
pole takistanud P5+1 maade ja Iraani tuumakõnelusi,
kus 2. aprillil allkirjastati Šveitsis raamlepe.
Amano on õhutanud, et P5+1 lisaks lõplikule lepingule
lisaprotokolli, millega kindlustatakse, et Iraan ei varja
tuumarelva arendamisega seotud deklareerimata tegevusi.
Lisaprotkolli kasutamine on oluline,
kuna see annab usaldusväärse garantii selle kohta,
et deklareerimata tegevust pole
Loodan, et lisaprotokolli kehtestamine
võetakse ühisesse ulatuslikku tegevuskavva (JCPOA).
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut. Kohtumiseni homme!
Tõlge: Monika Jaaguri